CELEX: 32017R0181
Language: fi
Date: 2017-01-27 00:00:00
Title: Komission täytäntöönpanoasetus (EU) 2017/181, annettu 27 päivänä tammikuuta 2017, tiettyjen tavaroiden luokittelusta yhdistettyyn nimikkeistöön

3.2.2017   
               
               
                  FI
               
               
                  Euroopan unionin virallinen lehti
               
               
                  L 29/10
               
            KOMISSION TÄYTÄNTÖÖNPANOASETUS (EU) 2017/181,
      annettu 27 päivänä tammikuuta 2017,
      tiettyjen tavaroiden luokittelusta yhdistettyyn nimikkeistöön
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
      sekä katsoo seuraavaa:
      
                  (1)
               
               
                  Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
               
            
                  (2)
               
               
                  Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
               
            
                  (3)
               
               
                  Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
               
            
                  (4)
               
               
                  On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
               
            
                  (5)
               
               
                  Tässä asetuksessa säädetyt toimenpiteet ovat tullikoodeksikomitean lausunnon mukaiset,
               
            ON HYVÄKSYNYT TÄMÄN ASETUKSEN:
      1 artikla
      Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
      2 artikla
      Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
      3 artikla
      Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
      
         Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
         Tehty Brysselissä 27 päivänä tammikuuta 2017.
         
            
               Komission puolesta,
            
            
               puheenjohtajan nimissä
            
            Stephen QUEST
            
               Pääjohtaja
            
            
               Verotuksen ja tulliliiton pääosasto
            
         
      
      
         (1)  EUVL L 269, 10.10.2013, s. 1.
      
         (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
         LIITE
         
                     Tavaran kuvaus
                  
                  
                     Luokittelu
                     (CN-koodi)
                  
                  
                     Perusteet
                  
               
                     (1)
                  
                  
                     (2)
                  
                  
                     (3)
                  
               
                     Yksittäinen lasihylly, joka esitetään tullille hyllyn seinään kiinnittämiseksi tarkoitettujen metallisten kannattimien kanssa.
                     Lasihylly koostuu läpinäkyvästä ja epäsäännöllisen muotoisesta, reunoiltaan käsitellystä (etureuna on muotoiltu kaarevaksi) lasilevystä, jonka mitat ovat noin 60 × 13,5 × 0,7 cm, sekä kahdesta kupari-sinkkiseoksesta (messingistä) valmistetusta nikkelillä ja kromilla pinnoitetusta kannattimesta. Lasilevyssä on kaksi reikää pidikkeiden kiinnittämiseksi.
                     Tavara esitetään tullille kokoamattomana pahvilaatikossa yhdessä kokoamiseen tarvittavien ruuvien ja tappien kanssa.
                     Katso kuva (*1)
                     
                  
                  
                     9403 89 00 
                  
                  
                     Luokittelu määräytyy yhdistetyn nimikkeistön (CN) 1 yleisen tulkintasäännön, 3 yleisen tulkintasäännön b alakohdan ja 6 yleisen tulkintasäännön, 94 ryhmän 2 huomautuksen a alakodan sekä CN-koodien 9403  ja 9403 89 00  nimiketekstien mukaisesti.
                     Tavaraa käytetään muun muassa yksityisasuntojen kalusteena. Näin ollen se on nimikkeen 9403  huonekalu. 94 ryhmän 2 huomautuksen a alakohdan mukaan kyseiseen nimikkeeseen sisältyvät yksittäiset hyllyt, jotka esitetään tullille niiden seinään kiinnittämiseksi tarkoitettujen kannattimien kanssa. Luokittelu nimikkeen 7020  muuksi lasituotteeksi ei näin ollen tule kyseeseen.
                     Lasihylly antaa tavaralle sen olennaisen luonteen. Metalliset kannattimet, ruuvit ja tapit on tarkoitettu vain lasilevyn kiinnittämiseksi seinään. Luokittelu CN-koodiin 9403 20 80  muuksi metallihuonekaluksi ei näin ollen tule kyseeseen.
                     Tavara on sen vuoksi luokiteltava CN-koodiin 9403 89 00  muuksi huonekaluksi.
                  
               
            (*1)  Kuva on ainoastaan ohjeellinen.